L’IES Federica Montseny aconsegueix una nova acreditació dins dels programes Erasmus+
2025-07-24

Continuant amb la seua labor formativa i amb l’objectiu d’oferir al seu alumnat els millors programes educatius, l’IES Federica Montseny de Burjassot ha obtingut recentment un nou reconeixement educatiu.

El centre públic de Burjassot ha aconseguit l’Acreditació Erasmus tant per als projectes Erasmus Escolar com per a Erasmus FP i la carta de mobilitat Erasmus Superior.

Aquestes acreditacions, tal com han informat des del centre, “ens permetran continuar realitzant aquests projectes amb els nostres alumnes d’ESO, Batxillerat i Cicles Formatius de grau mitjà i superior, en el marc del SEPIE (Servei Espanyol per a la Internalització de l’Ensenyament)”.

Aquest nou reconeixement aferma, encara més, la gran faena educativa de l’IES burjassoter.